سنی‌آنلاین| مولانا عبدالصمد ساداتی ماں سراوان ءِ جمعه نماز ءِ دیوان ءَ (13 اسفند 1400/ 4 مارچ 2022) گۆں اشاره به بلوچ ءِ دۆدءُربێدگ ءِ رۆچ ءَ، راجانَ شه ملک ءِ هنتکان ءُ واراں زانت ءُ گوشت ئِے: راجاں ٹوهێں هنتکاں ءُ وار انت که مدام پدّرێں اخلاقی ساڑایگانی واهند بوتگ انت ءُ گۆں پهر ءُ شأن ءَ زند اش گوازێنتگ. ورنائان باید وتی راجی ءُ نژادی اصالت ءَ دینی ءُ اسلامی رهبنداں رد ءَ ءُ گۆں صحیحیں تاریخ ءِ وانگ ءَ زان انت.
سراوان ءِ دارالعلوم زنگیان ءِ سرمستر ءَ په ماتی زبان ءِ وانێنگ ءَ ماں سرکاری وانگجاهاں سکّ سۆگه کرت ءُ گوشت ئِے: ماتی زبان په هێل دیگ ءُ سرپد کنگ ءَ ماں آ ڈیهاں که اۆدا پارسی هبرَ نه بیت ءُ گۆں پارسی ءَ پجّار نه اَنت، باز اثر دار ایت. ماتی زبان ءِ وانێنگ ماں وانگجاه ءُ مزن شهدربرجاهاں په دۆدءُربێدگ ءِ ساتگ ءُ هێل دیگ ءِ برز برگ ءَ شه آ لۆٹ ءُ گڑتیان انت که باید پارسی زبان ءِ کنکّ ءَ دلگۆش کنگ بیت.